
Acasă > Actualitate > Avocata Elena Radu: Acceptarea legiferării HUBULUI FINANCIAR și punerii acestuia sub controlul... 


de Elena Radu, avocat 


Contactaţi Filialele județene ale partidelor parlamentare (PSD, PNL, USR, AUR, UDMR), 
precum și deputații și solicitaţi-le respingerea de către Camera Deputaţilor a proiectelor de 
lege PL-x nr. 28/2024 și PL-x nr. 34/2024 


Pe ordinea de zi a Camerei Deputaţilor (cameră decizională) din 14 -15 mai 2024 se afla 
proiectele de lege: 


- PL-x nr. 28/2024 - Proiectul de Lege pentru aprobarea Ordonanţei de urgenţă a 
Guvernului nr.109/2023 privind înființarea, dezvoltarea și administrarea unui hub financiar 


la nivelul Ministerului Finanţelor; 


- PL-x nr. 34/2024 - Proiectul de Lege pentru aprobarea Ordonanţei de urgenţă a 
Guvernului nr.116/2023 privind unele măsuri pentru gestionarea și evidenţierea veniturilor 
curente ale bugetului public prin implementarea unor proiecte de digitalizare. 


Cele două Ordonanţe de Urgenţă (nr. 109/2023 și nr. 116/2023) trebuie respinse de către 
Camera Deputaţilor. 


Prin aceste OUG -uri (care sunt deja în vigoare) s-a creat cadrul legal pentru a se putea 


transforma în digital orice este fizic. 


Practic, prin aceste OUG -uri, s-a legiferat crearea unei baze de date unice care va conține 
toate datele și informaţiile despre toți cetățenii, toate entităţile juridice, toate activitățile 


ym a 


cetățenilor din Romania (practic, "tot ce mișcă” în România) vor putea fi transformate în 


digital și puse în această bază de date unică. 
Acestei baze de date unice i s-a dat o denumire înșelătoare de HUB FINANCIAR. 


Însă, acest HUB FINANCIAR va conține nu numai datele financiare, vamale și fiscale din 


România, ci și orice date din orice sisteme informatice ale oricărei entități publice. 


(A se vedea în acest sens art 1 alin 2, precum și art. 1 alin 9 din CUG nr. 109/2023 ”Hubul 
financiar poate asigura și găzduirea altor componente de sisteme informatice administrate 
de alte entități publice” https://legislatie.just.ro/Public/DetaliiDocument/277148). 


Prin OUG nr. 116/2023 s-a reglementat că până la dezvoltarea și operaţționalizarea hubului 
financiar să se creeze modulele acestuia (subbazele de date). 


Printre modulele prevăzute de această OUG se regăsesc și “alte module” (art 8 alin 2 lit f) 
care corespund în realitate datelor din sistemelor informatice ale oricărei entități publice 
prevăzute de art 1 alin 9 din OUG nr. 109/2023. 


Acest HUB FINANCIAR este creat și gestionat în realitate de către SRI, prin Regia Autonomă 
Rasirom (a se vedea art 4 din OUG nr. 109/2023). 


Regia Autonomă Rasirom înseamnă în realitate SRI (a se vedea HG nr. 60/1995: 
https://legislatie.just.ro/Public/DetaliiDocument/6070), pentru Rasirom SRI îndeplinind 
atribuțiile ministerului de resort (art 1 alin 3 din HG nr. 60/1995), iar tot personalul civil și 
militar al Rasirom este obligat să respecte ordinele, regulamentele și reglementările 
specifice Serviciului Roman de Informaţii (art 5 din HG nr. 60/1995). 


Cum toate entitățile publice se digitalizează, iar pe de altă parte s-au adoptat numeroase 
legi care permit monitorizarea permanentă a cetățenilor, atât în ceea ce privește 
comunicarea telefonică, e-mail, chat, cât și activităţile fizice ale acestora prin intermediul 
camerelor de supraveghere, crearea unei baze de date unice, a unor metadate care sunt 
puse sub controlul SRI reprezintă un real pericol atât pentru democrație, cât și pentru 


siguranța oricărui cetățean român. 


În mod constant am văzut cum s-au creat în interiorul SRI grupuri de interese care au 


folosit instituția și resursele instituției în interes personal. 


Acceptarea legiferării HUBULUI FINANCIAR și punerii acestuia sub controlul SRI prezintă 
pericol de monitorizare în masă și control al tuturor cetățenilor, prin intermediul acestui HUB 
Financiar, de către SRI sau grupurile de interese din SRI. 


Activitatea SRI este supusă legislației speciale privind documentele clasificate și nu vom 
putea să știm și nici să aflăm ce se întâmplă cu bazele de date, cum sunt folosite datele și 
informaţiile din ele și nici nu vom avea posibilitatea să ne plângem în instanță împotriva 
unui eventual comportament abuziv al unora din SRI în contra cetățenilor (deoarece nu vom 


avea acces la informații, fiind secrete și nu vom avea niciun document pe care să îl putem 


contesta în instanță). 


Aceasta cu atât mai mult cu cât această bază de date unică denumită hub financiar va 
reprezenta probabil baza de date pentru identitatea digitala unica (portofelul digital). 


Dacă nu vreți să ajungem să trăim într-un stat în care “securitatea” să controleze și să 
impună comportamentul cetățenilor cu privire la cel mai mic aspect din viața 
nesemnificativă a fiecărui cetățean, PL-X nr. 28/2024 și PL-x nr. 34/2024 trebuie respinse de 
către Camera Deputaţilor. 


